
(luaestiones Ovidianae criticae. 

Particula DI. *) 

Trist. V, 1, 7: 

Integer et laetus laeta et iuvenilia lusi. 
Quae volgaris huius versus scriptura per se quidem 
mhil profecto habet, quod in lectorum offensionem incurrere 
possit : 'ludere' enim ita non solum ab Ovidio verum etiam 
ab alüs usurpari notum est. Sed quaeritur quid Codices illi 
praebeant, qui in Tristium libris emendandis duces sunt 
sequendi, quos esse Gothanum , Hamburgensem, Palati- 
num I, Bernensem a Kudolfo Merkelio demonstratum est 
prolegomenon ad Tristium libros pag. XXI — XXXI et a 
me quaest. Ovid. crit. part. I cap. HI et IV. Quo loco cum 
equidem codicis Hamburgensis conlationem a Paullo Daniele 
Longolio factam edidissem , nunc nuper ipsum codiccm 
quem deperditum esse omnes putaverant Havniae in biblio- 
theca regia adservari vei'i simillimum eis factum est, quae 
M. Islerus in Annal. philolog. et paedagog. vol. LXXV et 
LXXVI pag. 288 disputavit. Sed illuc redeamus. Gothanu.% 
igitur et Hamburgensis et Bernensis hanc illius versus le- 
ctionem suppeditant: 

Integer et laetus laeia et iuvenilia scripsi. 
Palatinus autem 

Integer et laetus iuvenilia carmina lusi. 
undQ facile apparet Palatinum hoc loco esse corruptum, 
fortassc ex glossemate explicandi gratia in margine arche- 
typi adscripto: 'scripsi' autem communi trium illorum co- 
dicum auctoritate esse restituendum. Ne vero 'scribere' ver- 

*) Prima harum quaestionum particula Bonnaeprodüt CIOIOCCCLIII, 
secunda Coloniae CIOIOCCCLV. 

bum ea significatione positum ab Ovidii consuetudinc di- 
cendi abborrere existimes, quattuordccim exempla sufficient 
desunipta illa quidem ex solis Tristium et ex Ponto libris : 
Trist. II, 303 et 497 et 549, ÜI, 1, 18, V, 12, 35 et 61. Ex 
Ponto I, 5, 10 et 15, III, 4, 17, UI, 9, 21, IV, 2, 29 et 
34, IV, 13, 33 et 37. 

Trist. V, 1, 15 ed. Teubn.: 
Delicias si quis lascivaque carmina quaerit, 
J'raemoneo nunquam scripta quod ista legat. 
Aptior huic Gallus blandiquc Propertius oris 
Et plures quorum nomina magna vigent. 
Horum vcrsuum secundo quac subiecta sit sententia, 
dubiuni esse nequit: si quidem hoc diccre poetam mani- 
festum est , in Tristium libris delicias et lasciviam frustra 
quacri. Sed videndum est num iste pcntamcter in orationis 
continuitatem quadret, quod equidem ncgo. Nam cum Ovi- 
dius Omnibus qui praegrcdiuntur Acrsibus dictitaverit 'le- 
ctorem toto carmine dulcc nihil' invcnturum : nonne admo- 
dum insulsus esset, si iam delicias in libro suo non eses 
quaercndas adscvei'aret? de qua rc minime est quod poe- 
tam elegantissimum suspectum habeamus. Accedit quod, ut 
sententia istius versus quasi ultro se ofFcrt, ita ipsa verba 
difficillima sunt explicatu. Hinc scquitur ut versus de quo 
agitur ab Ovidio abiudicandus sit et sede sua movendus: 
quod ubi factum erit, non potcrimus non etiam proximum 
hexametrum, in quem eadem suspitio non cadat, pessum- 
dare. Vtrumquc vero versiculum pariter atque illum, qui 
in interpolatis quibusdam codicibus pro 18. exhibetur, veri 
simile est confictos et insertos esse ab hominibus rationem 
eorum habentibus, quae Ovidius Tristium libri II versibua 
445 — 468 dixerat. Relicuum est ut interrupta eiectis versi- 
bus orationis perpetuitas restituatur: cui rei cum ita satis- 
fieri facillime possit, ut 'et' ab initio versus 18 positum in 
'sunt' mutemus, haec prodit scriptura: 

Delicias si quis lascivaque carmina quaerit: 

Sunt plures , quorum nomina magna vigent. 

De hoc autem loco satis habui quid ipse sentirem 
proposuisse neglectis aliorum sententiis, quas vel enumerare 
longum est. 

Trist. V, 1, 43 ed. T.: 
Nee tarnen, ut lusit, rursus mea littera ludet: 
Sit semel illa meo luxuriata malo. 

Ita ex uno ZuUchemiano codice paucissimis tantum 
lectionibus nunc quidem noto ab Heinsio eiusque senten- 
tiam secuto Merkelio scribitur. Neque vero opus est confu- 
gere ad hanc unius eiusdemque fere ignoti codicis scriptu- 
ram, cum quae leguntur in optimis codicibus recte expli- 
cari possint. Est enim in Gothano et Hamburgensi Hoco 
luxuriata meo' *), in Beruensi 'meo luxuriosa ioco^ quod 
fere eodem i-edit: e Palatino I nihil enotatum est, ut quid 
praebeat dubium sit. lam vero Hoco luxuriari^ vel 'ioco 
luxuriare' interpretandum esse 'valde iocari' vel 'iocando 
modum transire' ex multis non solum ipsius Ovidii sed 
etiam aliorum scriptorum locis consequitur. Et Nasonis qui- 
dem loci hi sunt: Art. I, 360 M. , Heroid. I, 54 M., XV, 
192 M., Metam. XIV, 629, Fast. I, 690, VI, 644; ex aliis 
autem scriptoribus hos laudasse locos satis habui: Cic. de 
orat. II, 23, Horat. ep. II, 2, 122, Plin. nat. bist. IX, 2, 
XVI, 25, 40, XIX, 6, 34 S. Quocirca Ovidius querella ista 
'sit semel illa ioco luxuriata^ hoc dicit: 'satis sit semel 
eam iocando modum transisse'. Vt vero suum fuisseillum 
iocum quo littera luxuriata sit significet, 'meo' adiungit. 
Hoc quamvis pauUo argutius videatur, tamen dubium nuUo 
modo est, cum Ovidius tales lusus etiam in severis tristi- 
busque rebus habuerit in deliciis. Quam poetae consuetudi- 
nem ad partes iam vocavimus in harum quaestionum part. 
I p. 30. Vbi quos ex Tristium et ex Ponto libris adtulimus 
locos , eis ad inlustrandam Ovidii rationem hos visum est 

*) Hambiirgensem 'meo' non 'suo' exhibere conlatio a me volgata 
docet. 

ex Metamorphoseon libris petitos addere. VIIF, 664, ubi 
coena quam Baucis etPhilemon lovi etMercurlo hospitibus 
apparaverunt describitur, iiütium hoc est : 

Ponitur hie bicolor sincerae baca Minervae. 
In quibus verbis 'sincerae^ adiectivum eo consilio esse po- 
situm , ut bacae simul et Minervae virginis ratio significa- 
retur, recte monüerunt interpretes. IX, 409 Acmaeon, qui 
mente alienatus multas terras pererravit 'extd menttsque 
domusque' vocatur. X, 92 laurus 'innubcü dicitur , qnod 
Daphne virginitatis conservandae studiosa in eam mutata 
est. X, 520 de Adonide Myrrhae ex Cinyra patre fih'o 
ita scriptum est: ^ille sorore Natus avoque suo\ Quae 
omnia cum ita sint, versus de quo disputavimus haec est 
forma : 

Sit semel illa wco luxuriata meo. 
Trist. V, 2, 40 : 

Subtrahis effraoto tu quoque coUa iugo? 
Hanc lectionem quam primus recepit Heinsius facili 
negotio intellegi posse vix est quod dicamus. Sed unde 
deprompta sit videndum est. lam vero ex eis codicibus 
quoi'um auetoritas hie sola valet unus Bernensis eam ex- 
hibet, Gothanus vero et Hamburgensis Bernensi praestan- 
tiores (de Palatino I nihil cognitum est) 'e< fracto' pro- 
dunt Quod cum ita explicari queat, ut factum est a Vito 
Loersio, non dubitamus isto 'effraoto' abiecto huc restituere. 
Ti-ist. V, 7, 35 : 

Quaeque modo Euboicis laceraia est äuctibus audet 

Graia Caphaream currere puppis aquam. 
Nemo quod equidem sciam in hexametro huius distichi 
quidquam unquam addubitavit praeter unum Bentleium qui 
non 'lacerata' sed 'iactatd! legendum esse censet. Cuius 
mutationis ratlonem ab eo non subiectam esse ex eis quae 
infr.i scripta sunt intellegitur *). Sensit autem Bentleius 

*) Bentleii emendationea Ovidianae adiectae sunt tomo V. edi- 
tionis Ovidü Oxoniensis, Quae quod nuper demuru iu notitiam meam 
SR»!, f. <»yiM. «>. 8 XIV. 3 



34 Quaestiones Ovidianae criticae. 

rectissime. Etenim 'lacerata puppis' , sj comparaveris eos 
Ovidi'i locos, ubi 'lacerare' verbum vel 'lacer' adiectivum 
cum 'puppis, ratis, navis, tabulao' substanti'vis coniunctnm 
legitur, non alia crit accipienda quam 'fracta navis'. Quod 
ut perspiciatur; ab rc non alienum videtur illos locos ap- 
poncre. Ex Pento III, 6, t9 : 'Nee quia Neptunus navem 
laccrarat VUxis Leucothee nanti ferre negavit opem\ 
Ibidis 275 (de eadcm re) : 'Sollertique viro , laoerae quem 
fracta tenentem memhra ratis Semeies est miserata soror\ 
Ex Ponto 11, 3, 27 : üt fera nimhoso tumuerunt aequora 
vento, in mediis lacera nave relinqnor aquis. Gumque 
alii nolint etiam me nosse videri, vix duo- proieoto tresve 
tuUstis opem\ Ex Ponto III, 2, 6: 'Tu laoerae rem<tnes 
anchora sola raii\ Heroid. 11, 45: 'At laceras etiam 
puppes furiosa refeci'. Art. I, 411: Htmc si quis crediiur 
alto, vix ienuit lacerae naufraga memhra ratis'. Metam. 
XI, 427 : 'Aequora me terrent et ponti tristis imago. Et 
lac'eras nuper tabulas in littore vidi". läm vero, ut illuc 
revertamur, et quae praccedunt huic disticho prohibent 
quominus poetam cum. fracta nave se comparare putemus, 
et quae modo fracta sit navis eam non statim in easdeni 
aquas reduci posse cuivis facile est intellectu. Vnde effi- 
citur ut 'lacerata^ hoc loco minime sit ferendum: contra 
tale quoddam participium quod havem tempestatibus vexa- 
tani significet perbene huc cadere qui totam elegiam per- 
lögerit non diffitebitur. Ei consilio praeclare inservit 'iac- 
tata' a Bentleio commendatum, utpote quod verbum saepe- 
numero ab Ovidio ea quae hie requiritur significatipne usur- 
petur. Ad quod comprobandum satis esse duximus quat- 
tuordecim hos significasse locos: Trist. I, 2, 39 et 11, 13 
et 11, 39; HI, 2, 15. Ex Ponto IV, 10, 10. Fast. IE, 595. 

perlata est, nemo erit qui mihi -vitio vertat, cum Hauptio, Lachraanno, 
Merkelio prorsua ignota fuisse videatur. Emefldationura autom hacc 
est ratio , ut solae oonieoturae a Bentleio faotae et soli qui ei exter- 
minandi videantur versus indicentur nequc vero argumenta quibus ad 
sententiam suam adductus sit proponantur. 

Metam. IV, 535; XI, 441 et 664; XIII, 709; XIV , 560; 
XV, 772. Sed etiam ad pentametrum distichi de quo agi- 
mus animus- est convertendus. In quo accnsativum illum 
'Oaphaream aquarrC primus Nicolaus Heinsius edidit pro- 
vocans ad 'Pont. Hb. I. eleg. IV' (1 , 3 , 76) : 'Quo duce 
trabs Colchas sacra cucurrit aqwas' et ad 'Pont. 11. 
elcg. VI' (II, 6, 11): 'Nunc mihi nawfragio quid prodest 
disecre facto, quam, mea debuerit currere cymha viamf 
At nunc postquam studio et opera Merkelii, cui non 'pau- 
cula quaedam' ut ipse qua est modestia alicubi dixit, sed 
permulta Ovidius debet, longo mcHor illarum ex Ponto 
epistularum Fortuna et condicio facta est, ita scribendos 
esse locos ab Heinsio laudatos scimus. I, 3, 76: 'Quo 
dtice trabs Golclia sacra cucrrit aqucü. U, 6, II: 
'Nunc m,i}d naufragio quid prodest discere facto, qua 
mea debuerit currere cumba v ia f Itaque quod Heinsius 
ad fidem lectioni suae faciondam protulit argumentum nunc 
nuUum est, immo contra eum pugnat. Similis ratio reli- 
cuorum est locorum in quibus 'currere' verbum ita, ut ubi 
curratur indicatum sit, ab Ovidio usurpatur. Namque vel 
ablativum solum vcl, quod semel factum est, 'in! cum 
ablativo vel denique 'per'' cum accubativo, nusquam vero 
nudum accusativum ei adiungi videmus. Et omnes quidem 
loci quos dico hi sunt : Heroid. XVII, 6 M., Rem. am. 398 
M., Amor. III, 6, 29, Metam. VIII, 203 et 557; Fast. II, 
360; Heroid. V, 37, XIV, 101, Fast. I, 652, Trist. III, 
4, 16 et 9, 8, Melam. V, 612. Quae cum ita se habeant, 
usus Ovidianus omnino cum ea lectione facit quae ante 
Heinsium hoc loco edita est. Sed si cui sie quoque scru- 
pulus resideat, prorsus is toUitur codicum tcstimonio Go- 
thani, Hamburgensis , Bernensis, quippe qui conscnticntes 
ablativum 'Oapharea aqua' servaverint. De Palatino qui- 
dem nihil cognitum est, sed ponamus accusativum in eo 
legi, id quod minime veri simile est: tamen ne tantillum 
quidem indc conligi possit contra Codices dignitate pares 

et contra rationes ex consuetudine dicendi Ovidiana petitas. 
Ita igitur posthac illud distichon scribendum erit: 

Quaeque modo Euboicis iactata est fluctibns, audet 

Graia Capharea currere puppis oqTia. 
Trist. V, 7, 53': 

Unus in hoc non est populo, qui forte Latine 

Quaelibet e medio reddere verba queat. 
In priore vcrsu Burmannus 'scriptorum plurimorum 
et editorum quorumdam' lectionem 'Unus in hoc populo 
nemo est' 'temere non mutandam' censet. At Palatinus I 
cum plurimis aliis 'Units in hoc non est populo' exhibet, 
Bernensis transpositis verbis 'Unus in hoc populo non est', 
Gothani denique prima manus 'populo' omittit, ut, cum 
Palatino an cum Bernensi faciat, düudicari non possit. lam 
cum Palatinus pracstantior sit quam Bernensis, rectissime 
Merkelius illius scripturani edidisse putandus est: Loer- 
sium vero, qui pbst Merkelium lectionem Burmannianam 
ut 'insolentiorem' retinuit, apertum est in errore versari. 
Accedit nunc ad sententiam Merkelii confirmandam Ham- 
burgensis testimonium ut ex conlatione a me edita patet 
cum Palatino conspirantis. 
Trist. V, 7, 65: 

Sic animum tempusque traho meque ipse reduco 

A contemplatu dimoveoque mali. 
Quod in pentametro huius dislichi a Merkelio scriptum est 
'dimoveoque', novum ex Hamburgensi praesidium nanctum 
est eandem lectionem exhibente. Contra 'meque ipse re- 
duco' hexametri volgarem lectionem recte se habere diffi- 
tendum est. Etenim in Palatino I et Hamburgensi 'me 
sicque reduco' in Gothano. 'sie meque reduco' legitur. 
ünde 'me sicque reduco' germanam huius loci scripturam 
esse efficitur. 

Trist. V, 12, 67 : 

Sic utinam, quae nil metuentem tale magistrura 

Perdidit, In cinerea Ars mea versa foret 

Pro 'iiW in Palatino I 'nee' scriptum fuit, quod non 
aptam praebet sententiam. Gothanus vero et Ilaniburgen- 
sis 'äo«' prodidcrunt, quae lectio quin rccto cxpHcari qucat 
nemo dubitabit. lam cum horum duorum auctoritas codl- 
cum maior sit quam omnium relicuorum, 'non'' in ciecti 
'niC locum debet succederc. 

Trist. V, 13, 5 : 
Perque dies multos lateris cruciatibus uror, 
Sed quod non modico frigore lacsit hicms. 

Pentametri initium 'sed quod'' codicum auctoritate satls 
est firmatum. Sed cum difficilem et ab Ovidiaua sinipli- 
citate remotum habeat explicatum, intcrprctibus iure oifen- 
sioni fuit. Quo facto , ut aliorum inveata omittam , Hcin- 
sius 'id quod non modico'' vel 'saeva quod immodico'' con- 
iccit, Schradcrus in schcdis autographis Berolini adservatls, 
ut opinor (vid. Merkel, prol. ad Trist, pag. XLl) 'ut quod 
non modico' , ductus fortasse scriptura codicis Hamburgen- 
sis, e quo 'ut quid' Heinsius enotavcrat. Neque vero 
Schradcri coniectura difficultato laborat, immo facilis et 
expedita est: nisi forte indicativo 'laesit' in ratione causali 
usurpato dubitatio excitetur. Quae cum eis quae infra 
disputabimus toUatur, si illam cmendationem probes, mi- 
nime videaris a vero aberrare. At non est coniectura tan- 
tum, sed optimi codicis lectio. Eteuim in codice Hambur- 
gensi , de quo in apparatu Merkeliano nihil est relatum, 
non 'ut quid' sed 'ut quod' scriptum esse conlatione a me 
edita docetur. Quapropter illud 'sed quod' abicere in 
eiusque locum Htt quod'' sine uUa cunctatione restituere 
posse mihi videor. Quaerat autcm hie quispiam , num in- 
dicativus ille 'laesit' post 'ut quod' in cnuntiato causali 
locum tenens, satis ille quidcm aliorum scriptorum usu 
proba,tus, congruat cum Ovidii consuetudinc dicendi. Ne- 
que id iniuria quaeratur, cum notissimo ilio loco Metam. 
I, 605 ita locutum esse Nasonem constet: 'Atque suus 
coniunx ubi sit , circumspicit , ut quae depreoisi totiens 

iam nosset furta mariti. Sed Ovidius Ubere in talibus 
versatus saepenumero modum indicativum relative adiunxit^ 
ubi, cum ratio vel causa alicuius rei subiciatur, coniuncti- 
vum iure expectes. Quod comprobatur eis quae infra 
posui Tristium librorum exemplis. I, 3, 41: 'Causa mea 
est melior , qui noti contraria fovi arma, sed kano 
merui simplicitate fuganC. Quo loco multi Codices nee 
vero qui duces sunt sequendi et veteres editiones usque 
ad Aldinam secundam 'quia non^ praebent: quod ut scri- 
berent librariis insolentior visus indicativus suasit. II, 1: 
'Quid mihi vohiscwm est, infelix cura, lihelli, ingenio 
perii qui miser ipse meoT 11,5: 'Causa mea est melior 
qui neo contraria dicor arma nee liostiles esse seoulus 
opes\ Ubi quae in Palatino I et alio codice fuit scriptura 
'quod noiC et quae in sex codicibus 'quia noiü , cae non 
dubium est quin candem originem, quam illud 'quia non' 
primi loci, habeant. II, 431: 'Par fuit exigui simitisque 
licentia Calvi, detexit variis qui sua furta modis". III, 
1, 49: 'Ädice servatis unum, 'pater optime , civem, qui 
procul extremo pulsus in orhe latet: in quo poenarum, 
quas se meruisse fatetur, non facinus causam, sed suus 
error liabef. III, 14, 9; 'Est fuga dicta mihi, non est 
fuga dicta libellis, qui domini poenam non meruere sui*. 
Iv, 8, 15: 'No)i ita dis visum , qui me terraque marique 
actum Sarmaticis exposuere locis'. V, 1 1, 3 : 'Indolui, non 
tam mea quod forttma male audit, qui iam consuevi for- 
titer esse miser\ Quod cum ita sit, non recte Trist. "V, 8, 5 
ex solo Bernensi et tribus aliis codicibus ita scribitur : 'Nee 
mala te reddunt mitem plaaidumve iacenti nostra, q,uibus 
possint inlacrimare feraef immo relicuorum omnium co- 
dicum, etiam Haniburgcnsis, lectio 'possunt' restituenda est. 
Neque vero in temeritatis suspitionem me vocatum iri.puto, 
quod genuinam formam celeberrimi illius versus qui est 
Trist. V, 10, 37 in Gothano et Bernensi et novem aliis 
codicibus h^nc servatam esse contendo: 

Barbarus hie ego sum, qui noii intellegor ulli. 
His quos in disceptationom vocavimus c quinto Tri- 
stium libro locis addorc extremum placct illuni, qui I, 2, 
91 ita volgo editur: 

Forte — quid liic facio? — rapid! mea carhasa venti! 

Ausonios iines cur moa vcla vident? 
In quibus vcrbis quod inde a Nicoiao ilcinsio ab omnibus 
oditoribus ropetitum est 'oarhasa! , id unus tautum Gottor- 
pianus codex ad posteritatcm propagavit Contra caomnes 
omnino Codices 'eorpord! tucntnr: nam quod in Hambur- 
gensi 'cornwi fuisse dicitur, error est, cum 'oorpora^ in 
textu qui vocatur, 'corntta^ autem ut variam scripturam in 
illo cxhibci'i coniatione a mc foras data comprobetur. Et 
illam oinnium uno excepto codicum Icctioncin editoribus 
non probatam esse mihi quidem miruni vidctur. Primum 
si Ovidius 'aarbasa' scripsisset, parum ab eo elogantiac 
esset consultüm. Quid enim caussac fuisse putemus, cur 
poeta oiusdem significationis vocabulum, 'carhasa' et 'vcla' 
dico, in vcrsibus proxime conlocatis proponcret? Niliii: 
inimo talis quacdam repetitio molesta vidctur et fero inopta. 
Sed ut fuerit repetendi iusta caussa: nonne idcm vocabu- 
lum bis poni oportuit? Deinde 'corpora' tantum abcst ut 
non conveuiat in hunc locum, ut facillime explicari possit. 
Ovidius enim cum aliorum vocabulorum pluralcm numerum 
pro singulari positnm in deliciis habet, de qua consuetu- 
dino a Loersio ad Trist III, 1, 27 rectc dispntatum* est, 
tum ipsum hoc snbstantivum 'corpora' sacpissime ita adhi- 
bet. Et in Tristium quidem opere de se ipso loquens sie 
scripsit I, 2, 37: 'At pia nü aliud quam mc dolct exule 
oonmnx: hoc uuum nostri scitquc geinitque tnali. Nescit 
in mmetiao iaotari corpora ponto, nescit agi ventis, nescit 
adesse neoein'. III, 3, 39: 'Neo mea coiisueto languesoent 
corpora lectof III, 8, 24: 'Ei mihi, perpetims corpora 
languor hahel\ Practerca, ut alia cxcmpla adferam, Ovi- 
dius 'corpora^ pro 'corpus' scripsit Mctam. I, 527, ubi de 

Daphne Phoebum fugiente agitur, II, 663, ubi Ocyrhoe 
Chironis filia de se loquitur, III, 695, ubi Pentheus Bac- 
chum comprehendl iubet, V, 461, ubi pueri in lacertam 
'varüs steUatam corpora guttia' mutatio narratur, VIII, 256 
ubi perdix 'non alte sita corpora tollii'; Fast. 11, 596, ubi 
luppiter a nymphis petit, ut 'ohsütanV , 'ne^ luturna 'sua 
fluminea corpora mergat aqucC. IV, 143, ubi Venus a sa- 
tyris se videri 'sensit et opposita texit sua corpora myrto'. 
V, 4l4i, ubi Chiron 'bis septem stellis corpora cinctus' 
memoratur. Quibus exemplis faclli negotio permulta addi 
possunt: sed quao attulimus satis sunt. lam vero si ani- 
inum attenderimus ad illum de quo agimus locum , quis 
non facile intelleget eins hanc esse sententiam: 'Asportate 
me ex hoc loco, venti : non est quod vela navis meae ad 
Italiam quam modo reliqui respiciant'. Cum autem poeta 
ventos ut se asportent hortatur, navem qua vehatur signi- 
ficari vix opus est moneri. 

loann. Petr. Binsfeld. 



